IMISLab/GreekWikipedia huggingface dataset:
Μπράιαν Κράνστον

Ο Μπράιαν Κράνστον (αγγλικά: Bryan Lee Cranston, γέννηση: 7 Μαρτίου 1956) είναι Αμερικανός ηθοποιός, σεναριογράφος, σκηνοθέτης, παραγωγός, και κωμικός. Είναι περισσότερο γνωστός για τον ρόλο του ως Γουόλτερ Γουάιτ στη σειρά Breaking Bad, Hal στη σειρά Malcolm in The Middle, και Dr.Tim Whatley στη σειρά Seinfeld. Έχει κερδίσει μία Χρυσή Σφαίρα και έχει προταθεί για ένα Όσκαρ.

 1991 Κραυγή από το Διάστημα 1998 Η Διάσωση του Στρατιώτη Ράιαν 2006 Little Miss Sunshine 2011 Contagion 2011 Η Περίπτωση Λάρι Κράουν 2011 Drive2012 Επιχείρηση Argo 2012 Ολική Επαναφορά 2012 John Carter: Ανάμεσα σε Δύο Κόσμους 2012 Μαδαγασκάρη 3: Οι Φυγάδες της Ευρώπης (φωνή) 2014 Γκοτζίλα 2015 Trumbo 2017 Power Rangers 2017 2000-2006 Η τρελή οικογένεια του Μάλκολμ 2008-2013 Breaking Bad Πολυμέσα σχετικά με το θέμα Bryan Cranston στο Wikimedia Commons
Σακούρ Τζούστον

Ο Σακούρ Ασιάτικ Τζούστον (Νιούαρκ, 31 Μαρτίου 1996) είναι Αμερικανός επαγγελματίας καλαθοσφαιριστής. Με ύψος 2,01 μέτρα αγωνίζεται ως πάουερ φόργουορντ και σέντερ για το Περιστέρι.

 Ο Τζούστον ξεκίνησε τη σχολική του σταδιοδρομία στο γυμνάσιο Άιρβινγκτον, όπου είχε κατά μέσο όρο 10 πόντους ανά παιχνίδι κατά τη διάρκεια της πρωτοετής του χρονιάς. Ως δευτεροετής μαθητής, είχε μέσο όρο 13,3 πόντους ανά παιχνίδι. Για την τρίτη χρονιά του, ο Τζούστον μεταγράφηκε στο Λύκειο Ίστσαϊντ και είχε κατά μέσο όρο 11,5 πόντους ανά παιχνίδι. Στην τέταρτή του χρονιά, είχε μέσο όρο 12,5 πόντους ανά παιχνίδι και βοήθησε να οδηγήσουν τους Γκοστς σε μια επίδοση 25-7 και έναν τίτλο τμημάτων. Ο Τζούστον υπέγραψε με το Κοινοτικό Κολέγιο Χάτσινσον μετά το λύκειο. Ο Τζούστον είχε μέσο όρο 10,9 πόντους και 7,5 ριμπάουντ ανά παιχνίδι με τον Χάτσινσον ως πρωτοετής. Ως δευτεροετής σπουδαστής, είχε μέσο όρο 17,3 πόντους, 12,1 ριμπάουντ, 3,9 ασίστ, 1,5 κλεψίματα και 1,8 τάπες ανά παιχνίδι, οδηγώντας τους Μπλου Ντράγκονς στο πρωτάθλημα NJCAA 1ης Κατηγορίας. Ο Τζούστον ανακηρύχθηκε ως ο Παίχτης της Χρονιάς στο NABC NJCAA. Πήρε μεταγραφή στο UNLV. Ως δευτεροετής, ο Τζούστον είχε μέσο όρο 14,6 πόντους και 10,0 ριμπάουντ ανά παιχνίδι, σουτάροντας 63,9 τοις εκατό στα σουτ εντός πεδιάς. Επιλέχθηκε ως μέλος της Δεύτερης Ομάδας All- Mountain West Conference. Στα πρώτα οκτώ παιχνίδια της ανώτερης χρονιάς του, είχε κατά μέσο όρο 10,8 πόντους και 8,8 ριμπάουντ ανά αγώνα. Ο Τζούστον υπέστη ρήξη μηνίσκου στο παιχνίδι με το Ιλινόις στις 8 Δεκεμβρίου 2018, αναγκαζόμενος να υποβληθεί σε χειρουργική επέμβαση στο τέλος της περιόδου. Μετά από αυτή τη χρονιά πήρε μεταγραφή στο Όρεγκον ως μεταγραφή μεταπτυχιακού. Έχασε πέντε παιχνίδια τον Δεκέμβριο του 2019 λόγω τραυματισμού στο πόδι. Ο Τζούστον είχε κατά μέσο όρο 7,9 πόντους και 6,3 ριμπάουντ ανά παιχνίδι ως τεταρτοετής. Στις 19 Φεβρουαρίου 2021, ο Τζούστον αποκτήθηκε από τους Μέμφις Χάσλ του NBA G League.Την 1η Σεπτεμβρίου 2021, υπέγραψε με τον Άρη του Πρωταθλήματος Ελλάδας. Σε 25 αγώνες είχε 9.76 πόντους, 7.56 ριμπάουντ και 1.4 κλεψίματα μέσο όρο σε 24.29 λεπτά ανά αγώνα. Στις 26 Ιουνίου 2022, ανακοινώθηκε από το Περιστέρι για την αγωνιστική περίοδο 2022-23. Βιογραφικό στους Όρεγκον Ντακς Βιογραφικό στους UNLV Ράνιν Ρέμπελς
Ντιουρτγιούλι

Το Ντιουρτγιούλι (ρωσικά: Дюртюли, μπασκιρικά: Дүртөйлө, Dürtöylö) είναι πόλη στη Δημοκρατία του Μπασκορτοστάν της Ρωσίας. Ββρίσκεται στην αριστερή όχθη του ποταμού Μπελάγια, 126 χιλιόμετρα βορειοδυτικά της Ουφά. Το 2010 είχε πληθυσμό 31.274 κατοίκων, καταγράφοντας συνεχή αύξηση από τους 29.984 κατοίκους το 2002 και τους 25.264 κατοίκους το 1989.

 Στα ταταρικά και μπασκιρικά το όνομα της πόλης σημαίνει "τέσσερα σπίτια". Είναι γνωστή από το 1795. Έλαβε καθεστώς αστικού τύπου το 1964 και καθεστώς πόλης από το 1989. Εντός του πλαισίου των διοικητικών διαιρέσεων, το Ντιουρτγιούλι χρησιμεύει ως διοικητικό κέντρο της επαρχίας Ντιουρτγιουλίνσκι, παρόλο που δεν αποτελεί μέρος της. Ως διοικητική διαίρεση, μαζί με το χωριό Αργιαμάκ ενσωματώνεται χωριστά ως πόλη δημοκρατικής σημασίας του της Ντιουρτγιούλι—διοικητική μονάδα με καθεστώς ίσο με εκείνο των επαρχιών. Ως δημοτική διαίρεση, η πόλη δημοκρατικής σημασία του Ντιουρτγιούλι είναι ενσωματωμένη στο Δημοτικό Διαμέρισμα Ντιουρτγιούλι, ως Αστικός Οικισμός Ντιουρτγιούλι. Στην Απογραφή του 2002, η εθνοτική σύνθεση της πόλης ήταν η ακόλουθη: Τάταροι: 64.9% Μπασκίρ: 22.5% Ρώσοι: 9.7% Μαρί: 1.6%
Μακριανός ο Νεότερος

Ο Τίτος Φούλβιος Ιούνιος Μακριανός ή Μακριανός ο Νεότερος, λατιν.: Titus Fulvius Iunius Macrianus ή Macrianus Minor (απεβ. 261), ήταν Ρωμαίος σφετεριστής. Ήταν γιος τού Φούλβιου Μακριανού, γνωστού και ως Mακριανού του Πρεσβύτερου.

 Αν και ο πατέρας του ήταν από την τάξη των ιππέων, η μητέρα του ήταν ευγενικής καταγωγής και το όνομά της πιθανώς ήταν Iουνία. Σύμφωνα με το -συχνά αναξιόπιστο- έργο Ιστορία των Αυγούστων, είχε υπηρετήσει ως στρατιωτικός τριβούνος υπό τον Βαλεριανό. Ο Μακριανός, ο πατέρας του και ο αδελφός του Κουίετος, βρίσκονταν στη Μεσοποταμία το 260, για την εκστρατεία τού Αυτοκράτορα Βαλεριανού εναντίον των Σασσανιδών, αλλά ο ρωμαϊκός στρατός ηττήθηκε και ο Αυτοκράτορας αιχμαλωτίστηκε. Με τη βοήθεια τού πατέρα του, ο οποίος κρατούσε τον αυτοκρατορικό θησαυρό, και με την επιρροή του Μπαλλίστα (Καλλίστου), επάρχου του Βαλεριανού, ο Μακριανός ο Νεότερος κέρδισε το αυτοκρατορικό αξίωμα μαζί με τον αδελφό του Κουιέτο μέσω της εκλογής από τον στρατό, σε αντίθεση με τον νόμιμο αυτοκράτορα Γαλλιηνό, γιο και συναυτοκράτορα με τον Βαλεριανό, που βρισκόταν μακριά στη Δύση. Οι δύο αυτοκράτορες και αδελφοί αναγνωρίστηκαν στο ανατολικό τμήμα της Αυτοκρατορίας, έχοντας προπύργιο στην Αίγυπτο, την επαρχία που προμήθευε σιτηρά την πόλη της Ρώμης. Αφού εξασφάλισαν προσωρινά τα περσικά σύνορα, ο Mακριανός ο Πρεσβύτερος και ο Mακριανός ο Νεότερος κινήθηκαν προς τη Δύση, για να επιτεθούν και να εξολοθρεύσουν τον αντίπαλό τους Γαλιηνό. Ωστόσο ηττήθηκαν το φθινόπωρο του 261 από τον Αυρέολο και αργότερα σκοτώθηκαν από τους ίδιους τους στρατιώτες μετά από αίτημα τού πατέρα. Ο Τ. Φ. Ι. Mακριανός ο Νεότερος εμφανίζεται στη σειρά ιστορικών μυθιστορημάτων φαντασίας του Χάρυ Σάιντμποτομ ως ένας από τους ανταγωνιστές της σειράς. . σφετεριστές του Γαλλιηνού Körner, Christian, «Οι σφετεριστές στην ανατολή: Οι Μακριάνοι και οι Μπαλίστα», sv. «Σφετεριστές υπό τον Γαλλιένο», De Imperatoribus Romanis Jones, AHM, Martindale, JR The Prosopography of the Later Roman Empire, Vol. I: AD260-395, Cambridge University Press, 1971 Πολυμέσα σχετικά με το θέμα Macrianus στο Wikimedia Commons
Γερακαρού Θεσσαλονίκης

Η Γερακαρού είναι χωριό και κοινότητα του δήμου Λαγκαδά. Πριν από την ψήφιση του νόμου Καλλικράτη της τοπικής αυτοδιοίκησης το 2011 ήταν μέρος του δήμου Κορωνείας, του οποίου ήταν έδρα. Σύμφωνα με την απογραφή του 2011 υπάρχουν 1.223 κατοίκους στο χωριό. Η κοινότητα της Γερακάρους καλύπτει έκταση 17.847 τ.χλμ.

 Στο κέντρο του χωριού υπάρχει το νηπιαγωγείο και το δημοτικό σχολείο του χωριού. Οι υπόλοιποι μαθητές εξυπηρετούνται με σχολικό λεωφορείο που τους μεταφέρει στο Γυμνάσιο - Λύκειο Λαγκαδικίων. Το πάρκο αναψυχής και το δασάκι στην νότια μεριά του χωριού. Το ποτάμι, με εκβολή από το όρος Χορτιάτη, που καταλήγει στην λίμνη Κορώνεια. Το κεντρικό πάρκο που βρίσκεται στην πλατεία του χωριού. Ο μικρός καταρράκτης στην νοτιοανατολική πλευρά του χωριού. Από το χωριό, περνάν δύο γραμμές του ΟΑΣΘ. Η πρώτη είναι η γραμμή 86 η οποία περνάει από τον κεντρικό δρόμο του χωριού, από τα Λαγκαδίκια έως το Αμαξοστάσιο Σταυρούπολης. Επίσης οι γραμμές 86Α, 86Κ, 86Μ και 86Ν, οι οποίες περνάνε εσωτερικά του χωριού, από τα σπίτια "Τσιφλίκι", την πλατεία και την εκκλησία. Επίσης υπάρχει και η γραμμή 91Τ, από τα Λαγκαδίκια έως και τον Λαγκαδά, η οποία γραμμή περνάει εσωτερικά του χωριού, και τον οικισμό "Φατσαλίδικα". eetaa.gr
Αιμιλία Ιλαρία

Η Αιμιλία Ιλαρία (~300 - ~363) ήταν Ρωμαιο-γαλάτισσα γιατρός που έγραψε διάφορα βιβλία γυναικολογίας και μαιευτικής. Πήρε το προσωνύμιο "Ιλαρία" λόγω του ότι ήταν πολύ χαρούμενη ως μωρό.

 Η Αιμιλία γεννήθηκε στη Ρωμαϊκή Αυτοκρατορία στην περιοχή που σήμερα είναι η Μοζέλ στη Γαλλία. Ήταν θεία του Αυσόνιου που έγινε δάσκαλος του αυτοκράτορα Γρατιανού. Ο Αυσόνιος μεταξύ άλλων έγραψε διάφορα αυτοβιογραφικά ποιήματα που ονομάσε Parentalia στα οποία αναφέρθηκε και στην θεία του. Ανέφερε πως η Αιμιλία Ιλαρία είχε αρνηθεί να παντρευθεί εκ πεποιθήσεως προκειμένου να αφοσιωθεί στην καριέρα της και πως ήταν «εξίσου καλά εκπαιδευμένη στην ιατρική με κάθε άντρα». Ανέφερε επίσης πως ήταν τίμια και ικανή γιατρός που συνεργάζονταν και με τον αδερφό της (τον πατέρα του Αυσόνιου) που ήταν και εκείνος γιατρός.Η Αιμιλία Ιλαρία περιλαμβάνεται στο έργο της Τζούντι Σικάγο «Το Δείπνο» που παρουσιάζει γυναίκες που αγωνίστηκαν να καταξιωθούν και στη συνέχεια το έργο τους ξεχάστηκε.
Εκλογές στο Γκέρνζι

Στο Γκέρνζι εκλέγεται το Κοινοβούλιο (States of Guernsey) σε εθνικό επίπεδο. Το Κοινοβούλιο αριθμεί 45 εκλεγμένα μέλη (Deputies) και 2 αντιπροσώπους του Όλντερνεϊ, με τον βάιλο (Bailiff) ή τον αναπληρωτή του να έχουν προσωρινή θέση (Presiding Officer ) χωρίς να έχουν δικαίωμα να ψηφίσουν ή να είναι υποψήφιοι. Τα πολιτικά κόμματα δεν διαδραματίζουν σημαντικό ρόλο. Οι τελευταίες εκλογές για κοινοβούλιο (States of Deliberation) διεξήχθησαν το 2020. Το 2020 εισήχθη ένα νέο σύστημα ψηφοφορίας σε παννησιωτικό επίπεδο, ενώ πριν εφαρμοστεί αυτό λειτουργούσαν 7 εκλογικές περιφέρειες από το 2004. Σύμφωνα με το σημερινό εκλογικό σύστημα, οι αντιπρόσωποι εκλέγονται σε μία μονοεδρική εκλογική περιφέρεια με πλειοψηφικό σύστημα, με βάση το οποίο οι ψηφοφόροι μπορούν να ψηφίσουν ως και 38 υποψήφιους.Το Σαρκ εκλέγει το δικό του κοινοβούλιο, όπως και το Όλντερνεϊ. Το τελευταίο εκλέγει και 2 αντιπροσώπους στη συνέλευση του βαϊλάτου.Η θητεία των βουλευτών είναι τετραετής. Ο πρόεδρος του κοινοβουλίου εκλέγεται για 4ετή θητεία.

 Εκλογές διενεργήθηκαν στις 7 Οκτωβρίου 2020 για την εκλογή 38 αντιπροσώπων από τις συνολικά 40 έδρες της βουλής. Εκλογές διεξήχθησαν στις 27 Απριλίου 2016. Εξελέγησαν 38 ανεξάρτητοι (οι έδρες μειώθηκαν κατά 7 σε σχέση με τις προηγούμενες εκλογές του 2012). Ο αριθμός των υποψηφίων ανήλθε στους 81. Στις εκλογές που διεξήχθησαν στις 12 Απριλίου 2000 και στις 21 Απριλίου 2004 εξελέγησαν 45 ανεξάρτητοι. Όλα τα μέλη του κοινοβουλίου ήταν ανεξάρτητα. Στις βουλευτικές εκλογές που διεξήχθησαν στις 23 Απριλίου 2008 εξελέγησαν μόνο ανεξάρτητοι. 18.576 ψηφοφόροι ή το 40,58% του εγγεγραμμένου πληθυσμού προσήλθαν στις κάλπες και συνολικά καταμετρήθηκαν 89.239 ψηφοδέλτια, εκ των οποίων 10 λευκά και 35 άκυρα. Επί συνόλου 28 υποψηφίων, οι 26 επανεξελέγησαν στη Βουλή. Οι 19 από τους εκλεγμένους βουλευτές εισήλθαν για πρώτη φορά στη Βουλή. Οι πέντε εκ των 12 υποψηφίων που είχαν κατέλθει ανεπιτυχώς στις εκλογές του 2004 κατάφεραν να εκλεγούν το 2008. Τις περισσότερες ψήφους έλαβε ο υποψήφιος που κατήλθε για πρώτη φορά, Ματ Φαλάιζε στην περιφέρεια the Vale, ο οποίος συγκέντρωσε 2.322 ψήφους και σε ηλικία 26 ετών έγινε το νεότερο σε ηλικία μέλος της Βουλής. Εκλογές διεξήχθησαν στις 18 Απριλίου 2012. Εξελέγησαν 45 βουλευτές, η θητεία των οποίων ξεκίνησε την 1η Μαΐου 2012. Οι εγγεγραμμένοι ψηφοφόροι ήταν συνολικά 29.745 άτομα και οι υποψήφιοι 78.
Τζέσικα Μπίελ

Η Τζέσικα Κλερ Μπίελ (Jessica Claire Biel, 3 Μαρτίου 1982) είναι Αμερικανίδα ηθοποιός και πρώην φωτομοντέλο, γνωστή κυρίως από την συμμετοχή της στην τηλεοπτική σειρά 7th heaven αλλά και σε Χολυγουντιανές παραγωγές όπως οι ταινίες Stealth, Blade: Trinity, The Illusionist και The A-Team.

 Η Τζέσικα γεννήθηκε σε μια μικρή πόλη της Μινεσότα (Έλι) αλλά σε μικρή ηλικία μετακόμισε στο Μπούλντερ του Κολοράντο. Παρακολούθησε μαθήματα φωνητικής από μικρή ηλικία με σκοπό να γίνει ερμηνεύτρια στο μουσικό θέατρο και συμμετείχε σε παραστάσεις γνωστών μιούζικαλ όπως τα Άννι, Η Μελωδία της Ευτυχίας και Η Πεντάμορφη και το Τέρας. Έχει ένα μικρότερο σε ηλικία αδερφό, το Τζάστιν. Η επαγγελματική σταδιοδρομία της Τζέσικα άρχισε το 1994 αρχικά σαν μοντέλο, αλλά η μεγάλη της ευκαιρία για καταξίωση ήρθε δύο χρόνια αργότερα, όταν πήρε το ρόλο της Μαίρη Κάμντεν στην επιτυχημένη και μακροβιότατη οικογενειακή σειρά 7th heaven (Στον Έβδομο Ουρανό). Η πρώτη εμφάνιση της στον κινηματογράφο έγινε ένα χρόνο μετά, το 1997, στην ταινία Ulee's Gold δίπλα στο βετεράνο Πίτερ Φόντα. Εκτός από την υποκριτική η Τζέσικα έγινε εκπρόσωπος της εταιρίας καλλυντικών L'Oreal από το 2002. Το 2000 η Τζέσικα πόζαρε γυμνόστηθη για το περιοδικό Gear προκαλώντας αντιδράσεις λόγω του νεαρού της ηλικίας της (ήταν μόλις 17 ετών). Η απόφαση της να φωτογραφηθεί γυμνή έγινε κάτω από το φόβο της τυποποίησης σε "οικογενειακούς" και "αθώους" ρόλους μετά τη μεγάλη επιτυχία της τηλεοπτικής σειράς που εμφανιζόταν, αλλά και από την απογοήτευση που της προκάλεσε η απώλεια σημαντικών για την υποκριτική της εξέλιξη ρόλων εξαιτίας ακριβώς της μέχρι τότε εικόνας της. Η Τζέσικα έχασε κυριολεκτικά μέσα από τα χέρια της τον πρωταγωνιστικό ρόλο στην ταινία American Beauty που τελικά κατέληξε στην Θώρα Μπερτς. Κατάφερε τελικά να αποδεσμευτεί από τη σειρά 7th Heaven μετά το 2002 και επικεντρώθηκε στην κινηματογραφική της καριέρα. Οι μετέπειτα εμφανίσεις της περιορίστηκαν αρχικά σε νεανικές ταινίες όπως τα Summer Catch (2001) και The Rules of Attraction (2002) με μεικτές κριτικές και όχι ιδιαίτερη εμπορική απήχηση. Λίγο αργότερα ήρθαν οι συμμετοχές στο Blade: Trinity και το εμπορικά αποτυχημένο Stealth. Η πρώτη επιτυχία ήρθε με το The Illusionist ταινία του 2006 που διακρίθηκε καλλιτεχνικά και εμπορικά. Το 2007 η Τζέσικα εμφανίστηκε στην περιπέτεια επιστημονικής φαντασίας Next δίπλα στον Νίκολας Κέιτζ και στην κωμωδία I Now Pronounce You Chuck and Larry δίπλα στον Άνταμ Σάντλερ. Η δεύτερη έφτασε στο Νο 1 της λίστας εισπράξεων στην Αμερική, κερδίζοντας 32 εκατομμύρια δολάρια το πρώτο σαββατοκύριακο προβολής. Επίσημη Ιστοσελίδα Η Τζέσικα στην IMDb Η Τζέσικα στο Cine.gr
Κομμουνιστικό Αρχειομαρξιστικό Κόμμα Ελλάδας

Το Κομμουνιστικό Αρχειομαρξιστικό Κόμμα Ελλάδας, που αργότερα μετονομάστηκε σε Αρχειομαρξιστικό Κόμμα Ελλάδας και σε Αρχειομαρξιστικό Σοσιαλιστικό Κόμμα Ελλάδας, ήταν αρχειομαρξιστική οργάνωση που δραστηριοποιήθηκε την περίοδο 1934-1951.

 Η συγκρότηση του ΚΑΚΕ ήταν αποτέλεσμα της διάσπασης της ΚΟΜΛΕΑ το 1934, όταν ο Λέον Τρότσκι ήρθε σε σύγκρουση με τον Witte, καθώς ο τελευταίος κατηγορήθηκε για αυταρχισμό και στασιμότητα στο διάστημα που ήταν γραμματέας της Αριστερής Αντιπολίτευσης. Η τάση του Witte, που κυριαρχούσε στην επαρχία, απομακρύνθηκε πλήρως από τον Τροτσκισμό και παρουσιάστηκε ως κληρονόμος της αρχειομαρξιστικής παράδοσης, ενώ η τάση Βιτσώρη, που πλειοψηφούσε στην Αθήνα, τον Πειραιά και τη Θεσσαλονίκη, στήριξε τη νέα στρατηγική του Τρότσκι. Η τάση του Witte γρήγορα συγκροτήθηκε σε κόμμα, το ΚΑΚΕ. Το ΚΑΚΕ, παρά τη γρήγορη συγκρότησή του μετά τη διάσπαση της ΚΟΜΛΕΑ, δεν κατάφερε να αποκτήσει συγκεκριμένη και μαζική ιδεολογικοπολιτική συγκρότηση και σε αντίθεση με την ΚΟΜΛΕΑ δεν απέκτησε σημαντική επιρροή στα εργατικά σωματεία και τέθηκε σε περίοδο στασιμότητας. Σε αυτή την περίοδο στασιμότητας για το ΚΑΚΕ ξέσπασε η δικτατορία του Μεταξά που ποινικοποίησε τους αρχειομαρξιστές, όπως και κάθε δημοκρατικό κόμμα. Το δικτατορικό καθεστώς επικήρυξε το Witte, ο οποίος αναγκάστηκε να καταφύγει στη Γαλλία και αργότερα στη Βαρκελώνη, όπου πήρε μέρος στον Ισπανικό Εμφύλιο στο πλευρό των Δημοκρατικών. Το ΚΚΕ έδρασε και βίαια εναντίον τους στη περίοδο της Κατοχής και των Δεκεμβριανώντο αρχειομαρξιστικό κόμμα οδηγήθηκε σταδιακά στον αντικομμουνισμό, παρά την φιλική πολιτική του κόμματος του 1944-45 ως προς το ΕΑΜ και το ΚΚΕ. Το ΚΑΚΕ, ύστερα από την επιστροφή του Witte στην Ελλάδα, υιοθέτησε μια αμιγώς επιθετική απέναντι στο ΚΚΕ στάση. Το 1947 το ΚΑΚΕ μετονομάστηκε σε Αρχειομαρξιστικό Κόμμα Ελλάδας και συντάχθηκε πλήρως με τα αστικά κόμματα και τον Εθνικό Στρατό, ενώ ταυτόχρονα ξεκίνησε μια διαδικασία απομάκρυνσης των αρχειομαρξιστών από τον Κομμουνισμό. Το 1949 το ΑΚΕ έστειλε συγχαρητήρια επιστολή στην κυβέρνηση και την ηγεσία του στρατού για τη νίκη τους επί του Δημοκρατικού Στρατού Ελλάδας. Όλες αυτές οι κινήσεις συνέβαλαν στην οριστική και ολοκληρωτική πολιτική περιθωριοποίησή του Αρχειομαρξισμού. Στις εκλογές του 1950 το ΑΚΕ δήλωσε την υποστήριξή του στα αστικά κόμματα, ενώ ήρθε σε στενή επαφή με το ΣΚΕΛΔ του Ηλία Τσιριμώκου, χωρίς ωστόσο να συνεργαστούν σε βάθος. Το 1951 το ΑΚΕ προσχώρησε στο φιλελεύθερο σοσιαλισμό και τη Σοσιαλδημοκρατία και μετονομάστηκε σε Αρχειομαρξιστικό Σοσιαλιστικό Κόμμα Ελλάδας. Μετά από ένα σύντομο στάδιο δράσης το Αρχειομαρξιστικό Κόμμα διαλύθηκε. Η διάλυση του Αρχειομαρξιστικού Κόμματος σήμανε και την πτώση του ιδιότυπου ελληνικού ρεύματος του Αρχειομαρξισμού.
Παγκόσμιο Κύπελλο Ποδοσφαίρου Ενόπλων 1981

Το 30ο Παγκόσμιο Κύπελλο Ποδοσφαίρου Ενόπλων (ΣΙΣΜ) (τελική φάση) διεξήχθη στην Ντόχα του Κατάρ, από 12 ως 23 Ιουνίου 1981. Νικήτρια αναδείχθηκε η ομάδα του Κουβέιτ.

 Στην τελική φάση προκρίθηκαν 6 χώρες (συνολικά μετείχαν 17), έπειτα από προκριματικούς αγώνες σε ομίλους που διεξήθησαν τις σεζόν 1979-80 και 1980-81. Οι χώρες που προκρίθηκαν και όσα ματς είναι γνωστά από την προκριματική φάση έχουν ως εξής: Τουρκία : απέκλεισε: Ολλανδία, Αυστρία. Συρία : απέκλεισε: Ηνωμένα Αραβικά Εμιράτα, Αλγερία. Γαλλία: απέκλεισε: Μαρόκο (1-0, 4-3), Ιράκ (0-1, 2-0 χωρίς αγώνα). Κουβέιτ : απέκλεισε: Μπαχρέιν, Σουδάν. Άνω Βόλτα: απέκλεισε: Βέλγιο, Νιγηρία. Κατάρ : διοργανώτρια Οι έξι ομάδες αγωνίστηκαν σε δύο ομίλους με βαθμολογία. Σε περίπτωση ισοβαθμίας κριτήριο κατάταξης ήταν η διαφορά τερμάτων. Στη συνέχεια οι δύο πρώτες ομάδες αγωνίστηκαν στους ημιτελικούς και οι νικήτριες στον τελικό. Για τη διαμόρφωση της τελικής κατάταξης έγιναν αγώνες για τις θέσεις 5η-6η και 3η-4η. Πρωταθλήτρια ομάδα αναδείχθηκε το Κουβέιτ, που επικράτησε στον τελικό του Κατάρ. Όλοι οι αγώνες έγιναν στην Ντόχα του Κατάρ. Κουβέιτ-Συρία: 2-1 Κατάρ-Γαλλία: 2-1 5η θέση Τουρκία-Άνω Βόλτα: 7-1. 3η θέση Συρία-Γαλλία: 2-0. ΤΕΛΙΚΟΣ Κουβέιτ- Κατάρ: 1-0 . RSSSF Ποδοσφαιρικά αρχεία
Μέιμπελ Όγκιλβι του Άιρλι

Η Μέιμπελ Όγκιλβι του Άιρλι (Mabell Ogilvy of Airlie, γεννημένη ως Μέιμπελ Φραγκίσκη Ελισάβετ Γκορ Mabell Frances Elizabeth Gore, 10 Μαρτίου 1866 - 7 Απριλίου 1956) ήταν Βρετανίδα ευγενής και Κυρία της Κρεβατοκάμαρας της Βασίλισσας Μαίρης .

 Γεννήθηκε στις 10 Μαρτίου 1866 στο Μέιφερ, και ήταν κόρη του Αρθούρου Γκορ, 5ου Κόμη του Άραν και της Εντίθ Τζόσελιν. Στις 19 Ιανουαρίου 1886 παντρεύτηκε τον Δαβίδ Όγκιλβι, 11ο Κόμη του Άιρλι στην Εκκλησία του Αγίου Γεωργίου του Χάνοβερ Σκουέρ στο Ουέστμινστερ. Μαζί απέκτησαν έξι παιδιά: την Λαίδη Κίττυ Εντίθ Λευκή (1887-1969), παντρεύτηκε (1) τον Μπέρκλεϊ Βίνσεντ. Απέκτησαν 2 παιδιά και (2) τον Ραλφ Γεράλδο Ρίτσον. Δεν απέκτησαν παιδιά. την Λαίδη Ελένη Αλίκη Γουίλινγκτον (1890-1973), παντρεύτηκε (1) τον Κλημέντιο Φρίμαν-Μίτφορντ. Απέκτησαν 2 παιδιά, (2) τον Ερρίκο Μπρόκλεχορστ. Απέκτησαν 1 παιδί και (3) τον Χάρολντ Νάτινγκ. Δεν απέκτησαν παιδιά. την Λαίδη Μέιμπελ Γκριζέλντα Εσθήρ Σάντλεϊ (1892-1918), πέθανε σε ηλικία 26 ετών. τον Λόρδο Δαβίδ Λάϊελφ Γκορ Γουόλσλεϊ (1893-1968), παντρεύτηκε την Αλεξάνδρα Κοκ. Απέκτησαν 6 παιδιά. τον Λόρδο Μπρους Αρθούρο Άσλεϊ (1895-1976), παντρεύτηκε την Πρίμροουζ Ο'Μπράιαν. Δεν απέκτησαν παιδιά. τον Λόρδο Πατρίκιο Ιουλιανό Ερρίκο (1896-1917), πέθανε σε ηλικία 21 ετών.Τον Δεκέμβριο του 1901, έγινε Κυρία της Κρεβατοκάμαρας στην στενή φίλη της, την Πριγκίπισσα της Ουαλίας. Με την άνοδο του Βασιλιά Γεωργίου το 1910, η Μέιμπελ παρέμεινε στην αυλή ως Κυρία της Κρεβατοκάμαρας στη Βασίλισσα Μαίρη. Κατά τη διάρκεια του Α΄ Παγκοσμίου Πολέμου στήριξε τον Ερυθρό Σταυρό και χρίστηκε Κυρία Μεγαλόσταυρου του Τάγματος της Βρετανικής Αυτοκρατορίας στην τιμητική λίστα μη στρατιωτικών του 1920 για τις υπηρεσίες της ως πρόεδρος του Νοσηλευτικού Συμβουλίου του Στρατού Βασίλισσα Αλεξάνδρα.Το 1953, πέθανε η δια βίου φίλη της, η Βασίλισσα Μαίρη, και η Βασίλισσα Ελισάβετ Β΄ την έχρισε Κυρία του Βασιλικού Βικτωριανού Τάγματος για την πολυετή υπηρεσία της. Ως έμπιστη της Βασίλισσας Μαίρης, η Μέιμπελ ήταν παρατηρητής των κυμαινόμενων σχέσεων της Βρετανικής Βασιλικής Οικογένειας και περιέγραψε λεπτομερώς τις αναμνήσεις της σχετικά με αυτά στα απομνημονεύματα της, τα οποία ήταν ημιτελή κατά το χρόνο του θανάτου της. Πέθανε στις 7 Απριλίου 1956 στο Πάντινγκτον σε ηλικία 90 ετών. 10 Μαρτίου 1866 - 25 Ιουνίου 1884: Η Αξιότιμη Μέιμπελ Φραγκίσκη Ελισάβετ Γκορ 25 Ιουνίου 1884 - 19 Ιανουαρίου 1886: Λαίδη Μέιμπελ Φραγκίσκη Ελισάβετ Γκορ 19 Ιανουαρίου 1886 - 11 Ιουνίου 1900: Η Αξιότιμη Η Κόμισσα του Άιρλι 11 Ιουνίου 1900 - 7 Απριλίου 1956: Η Αξιότιμη Η Χήρα Κόμισσα του Άιρλι Jennifer Ellis: Thatched with Gold. The Memoirs of Mabell, Countess of Airlie. Hutchinson, London 1962. George E. Cokayne, Vicary Gibbs (Hrsg.): The Complete Peerage. Band 1, Alan Sutton Publishing, Gloucester 2000, S. 75. Charles Mosley (Hrsg.): Burke’s Peerage and Baronetage. Band 1, Burke’s Peerage (Genealogical Books) Ltd, Crans 1999, S. 45. Zeepvat, Charlotte - Ogilvy (née Gore), Mabell Frances Elizabeth, countess of Airlie (1866–1956), courtier and literary editor, Oxford Dictionary of National Biography; accessed 23 June 2017.(απαιτείται συνδρομή)
Αθανάσιος Παυλόπουλος

Ο Αθανάσιος Παυλόπουλος (1913 - 22 Ιουλίου 1993), του Χαραλάμπους, ήταν Έλληνας ιατρός και πολιτικός από την Αρκαδία. Υπηρέτησε ως βουλευτής από το 1952 ως το 1963.

 Γεννήθηκε το 1911 ή το 1913. Σπούδασε ιατρική. Εξελέγη για πρώτη φορά βουλευτής Μεγαλουπόλεως το 1952 με τον Ελληνικό Συναγερμό και επανεξελέγη βουλευτής Αρκαδίας με την ΕΡΕ το 1956 , το 1958 και το 1961. Με τη σύζυγό του, Αναστασία, απέκτησαν έναν γιο, τον Χαράλαμπο.Πέθανε σε ηλικία 80 ετών στην Αθήνα και κηδεύτηκε στις 23 Ιουλίου 1993 από τον ιερό ναό Αγίων Θεοδώρων, στο Πρώτο Νεκροταφείο Αθηνών.
Ταχύτητα πλοίου

Η ταχύτητα πλοίου (speed) αποτελεί συνάρτηση απόστασης και χρόνου μέσα στον οποίο διανύεται αυτή από ένα πλοίο, η οποία και μετριέται σε κόμβους (knots), ή ναυτικά μίλια ανά ώρα, (nm/h).

 Η ταχύτητα των πλοίων διακρίνεται στις ακόλουθες κατηγορίες: Αργή ή βραδυπορίας (idling speed), συνήθως εντός λιμένων, διαύλων, κ.λπ. (περίπου 5-7 κόμβοι ή κατά πλοηγό). Μέτρια ή αποδοτική (cruising speed), συνήθως μετά απόπλου ή όταν προσεγγίζεται αγκυροβόλιο, (περίπου 9-10 κόμβοι). Μέση ταχύτητα (average speed), συνήθως σε έξοδο από περιορισμένων κινήσεων περιοχή, ή προετοιμασία προσέγγισης λιμένων,(περίπου 10-13 κόμβοι). Οικονομική (economic speed), ιδανική ταχύτητα σε συνάρτηση ωριαίας κατανάλωσης καυσίμων, (ποικίλει κατά τύπο πλοίου). Υπηρεσιακή (service speed ή commercial speed), χαρακτηρίζεται η συνήθης ακολουθούμενη που μπορεί και να ταυτίζεται με την οικονομική, (που ποικίλει κατά τύπο πλοίου) και Μέγιστη ή «πάση δυνάμει» (full speed), η ανώτερη δυνατή που μπορεί έκτακτα ν΄ αναπτύξει ένα πλοίο (για κάποιο χρονικό διάστημα).Βέβαια υπάρχουν και άλλες ειδικότερες ταχύτητες πλοίου, ανάλογα με το αντικείμενο απασχόλησης του πλοίου π.χ. ταχύτητα πόντισης άγκυρας ή φραγμάτων, ανέλκυσης, έρευνας, αλιείας, ναρκαλιείας και ναρκοθέτησης, απονήωσης και προσνήωσης, "εν αναδύσει" και "εν καταδύσει" (ύποβρυχίων) κλπ. Η ταχύτητα πλοίου προσδιορίζεται με τα δρομόμετρα ή με την απόσταση σε συνάρτηση του χρόνου παρατήρησης, (στίγμα εξ αναμετρήσεως), ή από γραμμές θέσης, ή με σύγχρονο ραντάρ ή με τις γνωστές ηλεκτρονικές συσκευές θέσης (GPS). Δεν θα πρέπει να συγχέεται ο κόμβος (ναυτικό μίλι ανά ώρα) που είναι μονάδα ταχύτητας πλοίων με το στατικό μίλι ανά ώρα που είναι μονάδα ταχύτητας οχημάτων σε αγγλοσαξονικές χώρες, δεδομένου ότι το ναυτικό μίλι είναι 1852 m ενώ το στατικό 1609 m.
Ζουρνάς

Ο ζουρνάς είναι πνευστό μουσικό όργανο που παίζεται στο κέντρο της Ευρασίας και απαντάται από τα Βαλκάνια έως την Κεντρική Ασία. Συνήθως συνοδεύεται από νταούλι (μπάσο τύμπανο) στη λαϊκή μουσική της Ανατολίας.

 Ο ζουρνάς είναι ξύλινο πνευστό όργανο που παίζεται στις χώρες της Ανατολίας, της Μέσης Ανατολής και της Κεντρικής Ασίας κυρίως στη λαϊκή μουσική. Ο ζουρνάς είναι ένα όργανο, κατασκευασμένο από το δέντρο βερικοκιά, και χρησιμοποιεί ένα διπλό καλάμι που δημιουργεί έναν απότομο, διαπεραστικό ήχο. Ιστορικά έχει παιχτεί σε εξωτερικούς χώρους κατά τη διάρκεια των εορταστικών εκδηλώσεων, όπως οι γάμοι και οι αργίες. Έχει οκτώ τρύπες στο μπροστινό μέρος, επτά από τις οποίες χρησιμοποιούνται κατά την αναπαραγωγή, και μία τρύπα αντίχειρα που αλλάζει οκτάβα. Είναι παρόμοιο με το mizmar της αραβικής μουσικής. Ο ζουρνάς χρησιμοποιείται επίσης στη λαϊκή μουσική των χωρών της περιοχής, ιδίως στο Ιράν, την Αρμενία, το Ισραήλ, το Αφγανιστάν, το Ιράκ, τη Συρία, την Τουρκία, το Αζερμπαϊτζάν, την Ελλάδα, τη Βουλγαρία, τη Βόρεια Μακεδονία, την Αλβανία, τη Σερβία, τη Βοσνία, την Κροατία και άλλες χώρες του Καυκάσου, και έχει πλέον εξαπλωθεί σε όλη την Κίνα και την Ανατολική Ευρώπη. Στα σλαβικά έθνη των Βαλκανίων, συνήθως ονομάζεται ζούρλα (зурла). Ο ζουρνάς είναι κατά πάσα πιθανότητα ο άμεσος προκάτοχος του ευρωπαϊκού shawm, και σχετίζεται με την κινεζική suona που χρησιμοποιείται ακόμα και σήμερα σε γάμους, ναούς και κηδείες. Υπάρχουν αρκετοί διαφορετικοί τύποι ζουρνά. Όλοι μοιράζονται ένα και το ίδιο πηνίο ήχου -το λεγόμενο Kalem- που είναι στην πραγματικότητα ένα πολύ σφιχτό (και μικρό) διπλό καλάμι, μερικές φορές φτιαγμένο από φύλλα σιταριού. Ο μακρύτερος (και χαμηλότερος τονικά) είναι ο ζουρνάς Καμπά, που χρησιμοποιείται στη βόρεια Τουρκία και τη Βουλγαρία ενώ ο κοντύτερος (και υψηλότερος τονικά) είναι ο ζουρνάς που παίζεται στο Μεσολόγγι και άλλα χωριά της Αιτωλοακαρνανίας. Κατά γενικό κανόνα ο ζουρνάς είναι κωνικός και κατασκευάζεται από ξύλο. Τουρκικές λαϊκές παραδόσεις λένε ότι ο Αδάμ, ο οποίος διαμορφώθηκε από πηλό, δεν είχε ψυχή και μόνο το μελωδικό tuiduk - παίξιμο του Αρχαγγέλου Γαβριήλ μπορούσε να δώσει αναπνοή στη ζωή του Αδάμ. Σύμφωνα με ένα θρύλο του Τουρκμενιστάν, ο διάβολος έπαιξε τον κύριο ρόλο στην tuiduk εφεύρεση. Σημείωση: Ο όρος «ανοίγματα διαβόλου» (Seytan delikleri) στην τουρκική, αφορά τα μικρά ανοίγματα στην καμπάνα. Το όνομα προέρχεται από την περσική سرنای surnāy, που αποτελείται από το سور Sur δηλ. συμπόσιο, γιορτή και نای , μάλλον καλάμια, σωλήνας. Ο όρος μαρτυρείται στα παλαιότερα τουρκικά αρχεία, ως suruna στο Codex Cumanicus του 12ου και 13ου αιώνα. Armenian Zurna, Duduk.com Janitschareninstrumente und Europa. Memo G. Schachiner, MusicalConfrontations.com Zurna FAQ. Satilmis Yayla, 1996 Oslo, Norway
Χρύσανθος Κυριαζής

Ο Χρύσανθος Κυριαζής (γεννημένος στις 21 Απριλίου 1972) είναι Έλληνας παλαίμαχος διεθνής πετοσφαιριστής και νυν προπονητής πετοσφαίρισης. Έχει ύψος 1.94 μ. και αγωνιζόταν στη θέση του ακραίου.

 Ο Χρύσανθος Κυριαζής έκανε τα πρώτα του βήματα στο χώρο της πετοσφαίρισης στις ακαδημίες του Α.Ο. Πρεβέζης, στις οποίες βρέθηκε από πολύ μικρή ηλικία. Στην ομάδα της Πρέβεζας παρέμεινε μέχρι τα 18 του χρόνια, καθώς τότε δέχθηκε την προσφορά που κατέθεσε για την απόκτησή του ο Κτησιφών. Στην ομάδα της Παιανίας παρέμεινε για έξι χρόνια, καθώς στη συνέχεια αποκτήθηκε με μεταγραφή από τον Ηρακλή Θεσσαλονίκης, ο οποίος μάλιστα δαπάνησε 20.000.000 δραχμές για να τον αποκτήσει, ποσό τεράστιο για τα δεδομένα της εποχής. Στον Ηρακλή παρέμεινε μέχρι το 2001 έχοντας καταφέρει να κατακτήσει προηγουμένως το κύπελλο Ελλάδας του 2000. Το 2001 μετεγγράφη στον Ολυμπιακό Πειραιώς, στον οποίο παρέμεινε για τρία χρόνια κατακτώντας το εγχώριο πρωτάθλημα του 2003. Πέντε χρόνια αργότερα επέστρεψε στην ομάδα του Πειραιά, κι ενώ προηγουμένως είχε αγωνιστεί με τις ομάδες του Παναθηναϊκού αλλά και του Π.Α.Ο.Κ.. Τη σεζόν 2009-10, ο Κυριαζής κατέκτησε με τον Ολυμπιακό το πρωτάθλημα Ελλάδας. Τον Σεπτέμβριο του 2010 κι ενώ είχε αποφασίσει αρχικά να βάλει τέλος στην επαγγελματική του καριέρα, ο Κυριαζής τελικά επέστρεψε για ένα μικρό χρονικό διάστημα στον Α.Ο. Πρεβέζης, ο οποίος ήταν και η ομάδα από την οποία ξεκίνησε την καριέρα του. Κατά τη διάρκεια της παρουσίας του στον Α.Ο. Πρεβέζης τη σεζόν 2010-11, ο Κυριαζής δέχθηκε πρόταση από τη διοίκηση του συλλόγου προκειμένου να αναλάβει προπονητής των μικρών κατηγοριών της ομάδας, την οποία και αποδέχθηκε. Λίγο καιρό αργότερα, δέχθηκε εκ νέου καινούργια πρόταση από τον Φιλαθλητικό Πρεβέζης προκειμένου να αναλάβει προπονητής του γυναικείου τμήματος, την οποία επίσης αποδέχθηκε. Έτσι, ο Κυριαζής μεταπήδησε από τον ΑΟΠ στην έταιρη ομάδα της πόλης, τον Φιλαθλητικό, στον οποίο παραμένει μέχρι σήμερα. Ο Χρύσανθος Κυριαζής ήταν διεθνής με την ελληνική εθνική ομάδα πετοσφαίρισης για πολλά χρόνια έχοντας πραγματοποιήσει 142 συμμετοχές. 2 Πρωταθλήματα Ελλάδας: 2003, 2010 2 Κύπελλα Ελλάδας: 2000, 2008 Η καριέρα του Χρύσανθου Κυριαζή Παρελθόν από τον ΠΑΟ ο Κυριαζής Επιστροφή Κυριαζή στον Ολυμπιακό Τέλος Καριέρας για Χρύσανθο Κυριαζή
Ευημερία

Για την ελληνιστική κώμη της Αιγύπτου με το ίδιο όνομα, δείτε Ευημερία Κάτω ΑιγύπτουΜε την ευρύτερη έννοια ο όρος ευημερία σημαίνει ευμάρεια, δηλαδή ευζωία, άνετη διαβίωση. Υπό στενότερο όμως νόημα ο όρος είναι περισσότερο κοινωνικοοικονομικός που αναφέρεται στην άνεση, ή τη βελτίωση, των συνθηκών ζωής μιας κοινωνίας σε συνάρτηση του εισοδήματος και στο μέτρο βεβαίως που συνθήκες επηρεάζουν αυτή, όπως εν προκειμένω μπορεί να είναι η οικονομική πολιτική που εφαρμόζεται από την τοπική κυβέρνηση, ή από ιδιωτικές επιχειρήσεις, ή και ακόμα από εθελοντικές οργανώσεις. Έτσι υπό τη στενότερη αυτή έννοια απαντάται ο όρος σε εκφράσεις όπως: "Κράτος ευημερίας", "Οικονομική της ευημερίας", "βιομηχανική ευημερία", "έργο ευημερίας" κ.λπ.

 Όπως αναφέρθηκε στην αρχή ο όρος είναι περισσότερο κοινωνικοοικονομικός. Εξ αυτού του λόγου η ευημερία θεωρητικά διακρίνεται σε "οικονομική ευημερία" και σε "κοινωνική ευημερία" που εξετάζονται από διαφορετικές επιστήμες με κοινή όμως συγκλίνουσα έννοια εφαρμογής την Πρόνοια και διάφορα μέτρα που μπορεί να ληφθούν επί της τελευταίας, όπως π.χ. επιδοτήσεις, επιδόματα, διάφορα βοηθήματα κ.λπ. Οι οικονομολόγοι ερευνητές της ευημερίας επιχείρησαν να διατυπώσουν διάφορους κανόνες οικονομικής πολιτικής και ειδικότερα της δημόσιας ή δημοσιονομικής επί της φορολογίας, όπως π.χ. η φορολογία θα πρέπει να είναι αφενός ίση για όλους και αφετέρου προοδευτική. Οι δε άμεσοι φόροι να είναι ευνοϊκότεροι από τους έμμεσους, ενώ οι τιμές θα πρέπει να εξισώνουν το επιπλέον κόστος της παραγωγής μιας επιπλέον μονάδας του προϊόντος. Στο σημείο αυτό οι Χώρες το επιτυγχάνουν με επιβολή δασμών ακόμα και στα πλαίσια της αμοιβαιότητας, ή με άλλα παράλληλα μέτρα κοινωνικής πολιτικής βελτιώνοντας την κοινωνική ευημερία. UNESCO "Λεξικό Άγριων διαθέσεων" (Ελληνική Έκδοση) 3 τόμοι, Εκδ. Ελληνική Παιδεία Αθήναι 1972, τομ.1ος, σελ.298.
Κοκκοράς Αρκαδίας

Ο Κοκκοράς βρίσκεται στον Δήμο Γορτυνίας (πρώην Δήμος Ηραίας), στη Δημοτική Ενότητα Ηραίας του Νομού Αρκαδίας. Μαζί με τον οικισμό Μπαρδάκι (παλαιότερα γνωστόν και ως «Μπαρδάτσι») συνιστά το Δημοτικό Διαμέρισμα Κοκκορά της Δημοτικής Ενότητας Ηραίας. Στην κορυφή του λόφου του χωριού δεσπόζει ο Ιερός ναός του Προφήτη Ηλία, ο οποίος χρονολογείται από τα τέλη του 1800. Τα σπίτια του χωριού είναι πέτρινα, χτισμένα στον παραδοσιακό Γορτυνιακό ρυθμό. Ξεχωρίζει επίσης το πετρόκτιστο κτίριο του σχολείου και ο ωραίος διαμορφωμένος χώρος του σε συνδυασμό με την ωραία θέα αυτού του σημείου. Το χωρίο διαθέτει πολλά τρεχούμενα νερά και αρκετή βλάστηση στην επικράτεια του καθώς αποτελεί και εξαίσια επιλογή για φυσιολατρικούς περιπάτους.

 Στα όρια του χωριού, σύμφωνα με ιστορικούς, βρίσκονται ερείπια από την περίοδο του Βυζαντίου ενώ εικάζεται ότι στην ίδια περιοχή πιθανόν βρισκόταν η αρχαία πόλη Μελαινές που άκμασε ταυτόχρονα με την Ηραία και μετά εξεφανίστηκε τελείως. Στον Κοκκορά γεννήθηκε ο Κωσταντής Τσάκαλης, ο οποίος σύμφωνα με τον Φωτάκο, βιογράφο του Θεόδωρου Κολοκοτρώνη, υπήρξε ένας εκ των επικεφαλής της σωματοφυλακής του Γέρου του Μωριά και πολέμησε στο πλευρό του σε όλες τις μάχες για την απελευθέρωση της Ελλάδας. Ο Κοκκοράς παλαιότερα υπήρξε μεγάλο κεφαλοχώρι με πολλές οικογένειες και ακμαίο πλυθισμό. Σύμφωνα με την απογραφή του 2011 ο οικισμός είχε 62 μόνιμους κατοίκους, ενώ σύμφωνα με την η απογραφή του 2001 το χωριό είχε 102 μόνιμους κατοίκους. Οι λίγοι πια κάτοικοι του χωριού ασχολούνται κυρίως με την γεωργία αλλά και με την κτηνοτροφία σε μικρότερο όμως βαθμό. Ο οικισμός συνδέεται οδικά με δρόμο 3,5 χιλιομέτρων με την Αγάλω, με δρόμο 2 χιλιομέτρων με τα Κακουραίικα, με δρόμο 4 χιλιομέτρων με το Μπαρδάκι και με δρόμο 5,5 χιλιομέτρων με την κάτω Ριζοσπηλιά. Το χωριό απέχει 25 χιλιόμετρα από την Δημητσάνα, 30 χιλιόμετρα από τα Λαγκάδια και 75 χιλιόμετρα από την Τρίπολη.
Γεώργιος Β΄ του Λορί

Ο Γεώργιος/Κιουρίκε Β΄, Kiurike II, εναλλακτικά γράφεται Gorige, Korike ή Gurgen (άκμασε 1048 - 1089) από τον Δυναστεία των Μπαγκρατουνί ήταν ο τρίτος βασιλιάς τού βασιλείου τού Λορί (1048-1089).

 Ήταν ο πρωτότοκος γιος τού Δαβίδ Α΄ τού Ακτήμονα (Ανογκίν) βασιλιά τού Τασίρ-Ντζοραγκέτ (= Λορί). Αδελφός του ήταν ο Γκαγκίκ του Καχέτι. Έγινε βασιλιάς στο Λορί και τον διαδέχθηκε ο πρωτότοκος γιος του Δαβίδ Β΄. Είχε τέκνα: Δαβίδ Β΄ βασιλιάς τού Λορί (βασ. 1089-1113). Αμπάς Α΄ βασιλιάς του Λορί (1089-1113).
Μπακού

Το Μπακού (αζερικά: Bakı) είναι η πρωτεύουσα του Αζερμπαϊτζάν. Σύμφωνα με την απογραφή του 2015 η πόλη έχει 2.225.800 κατοίκους. Βρίσκεται στις νότιες ακτές της χερσονήσου Αμπσερόν της Κασπίας και αποτελείται από την κεντρική (νέα πόλη) και την παλαιά πόλη. Η ίδρυση της πόλης ανάγεται στον 6ο αιώνα μ.Χ. Το οχυρωμένο κέντρο της παλιάς πόλης έχει ανακηρυχθεί Μνημείο Παγκόσμιας Κληρονομιάς από την UNESCO. Η πόλη είναι η γενέτειρα του σκακιστή Γκάρι Κασπάροφ. Είναι η ανατολικότερη πρωτεύουσα της Ευρώπης και μία από τις ανατολικότερες πόλεις της. Το Μπακού υποδιαιρείται σε 11 επαρχίες: Αζιζμπέγιοφ (Azizbeyov), Μπιναγκαντί (Binagadi), Καραντάγ (Qaradagh), Ναριμάνοφ (Narimanov), Νασιμί (Nasimi), Νιζαμί (Nizami), Σαμπαγίλ (Sabayil), Σαμπουντσού (Sabunchu ή Sabunçu), Χατάι (Khatai ή Xatai), Σουραχανί (Surakhany ή Suraxanı) και Γιασαμάλ (Yasamal) και 48 δήμοι.

 Το όνομα Μπακού θεωρείται ότι προέρχεται από το αρχαίο περσικό όνομα της πόλης περσικά: باد-کوبه‎ Μπαντ-κουμπέ, που σημαίνει «ανεμοδαρμένη πόλη», όπου μπαντ σημαίνει «άνεμος» και το κούμπε προέρχεται από το ρήμα περσικά: کوبیدن‎ κουμπιντάν, «κοπανάω», «σφυροκοπώ», κάνοντας αναφορά σε τόπο με ισχυρούς ανέμους. Όντως, η πόλη είναι γνωστή για τον δριμύ χειμώνα, τις έντονες χιονοθύελλες, και τους θυελλώδεις ανέμους, γεγονός που που αντανακλάται και στο προσωνύμιο της πόλης καθώς καλείται η «πόλη των ανέμων». Μία λιγότερο πιθανή λαϊκή ετυμολογία ερμηνεύει το όνομα ως «πόλη του θεού» από το Μπαγκούι. Μπάγκα (σύγχρονο περσικά: بغ‎ μπαγκ) και κούι σημαίνουν στα αρχαία περσικά «θεός» και «πόλη» αντίστοιχα. Το όνομα Μπαγκούι μπορεί να συγκριθεί με το Μπαγκντάντ (Βαγδάτη, «δοσμένη από τον θεό») στην οποία το νταντ σημαίνει «δίνω» στα αρχαία περσικά. Οι αραβικές πηγές αναφέρουν την πόλη ως Μπακού, Μπακούκ, Μπακούγια, και Μπακούγιε, που όλες φαίνεται να προέρχονται από το περσικό όνομα. Έχουν προταθεί και διάφορες άλλες υποθέσεις για την ετυμολογία του ονόματος Μπακού στα πλαίσια συγκεκριμένων πολιτικών στοχεύσεων. Σύμφωνα με τον Λ. Γ. Λοπατίνσκι και τον Αλί Χουσεινζάντε, για παράδειγμα, το Μπακού ετυμολογείται από την τουρκική λέξη για τον «λόφο». Ο ειδικός στην ιστορία του Καυκάσου, Κερόπε Πατκάνοφ επίσης ερμηνεύει τη λέξη ως «λόφο», στην γλώσσα λακ όμως. Μάχη του Μπακού (1918) Εθνική Βιβλιοθήκη του Αζερμπαϊτζάν Μουσείο Γεωλογίας του Αζερμπαϊτζάν Μπακού στο Curlie
Σίντνεϊ Τζέικομπ

Ο Σίντνεϊ Τζέικομπ (λατινικό αλφάβητο: Sydney Montague Jacob), ( Νταλχάουζι, Βρετανική Ινδία, 28 Οκτωβρίου 1879 - Σάρεϊ, Ηνωμένο Βασίλειο, 14 Φεβρουαρίου 1977), ήταν Βρετανός πρωταθλητής της αντισφαίρισης που εκπροσωπούσε στο κύπελλο Ντέιβις και τους Ολυμπιακούς αγώνες την Ινδία.

 Ήταν γιος του συνταγματάρχη Σίντνεϊ Λονγκ Τζέικομπ, παντρεύτηκε δύο φορές κι είχε έναν γιο και μία κόρη, από ένα παιδί σε κάθε γάμο. Γεννήθηκε στην Ινδία όπου έζησε έως τα 13 του όταν κι εστάλη από τον πατέρα του στη Βρετανία και σε θρησκευτικό σχολείο στο Σόμερσετ για να λάβει κανονική εκπαίδευση, του ιδίου δεν του άρεσε η φοίτηση εκεί, κυρίως η θρησκευτική κατήχηση, και από τότε ανέπτυξε κακές σχέσεις με τον πατέρα του που του επέβαλε την παραμονή του. 'Εν άγνοια του πατέρα του κέρδισε υποτροφία στο University College του Λονδίνου για να σπουδάσει μαθηματικά, ο πατέρας του διαφωνούσε και μετά δύο χρόνια κατάφερε να τον αναγκάσει να αφήσει τις σπουδές του στο κολέγιο, κι έφυγε για τις ΗΠΑ. Σε ηλικία 23 ετών επέστρεψε στην Ινδία όπου εργάστηκε σε δημόσια υπηρεσία. Το 1928 στάλθηκε στη Νιγηρία ως δημόσιος υπάλληλος όπου έφυγε το 1934 για να πάει στην Αυστρία. Επέστρεψε στη Βρετανία το 1939 όπου κατά τη διάρκεια του Β΄παγκοσμίου πολέμου πρόσφερε τις υπηρεσίες του στο Υπουργείο επισιτισμού. Συμμετείχε για την Ινδία στους Ολυμπιακούς Αγώνες του 1924 σε ηλικία 44 ετών, φτάνοντας στον προημιτελικό του απλού όπου έχασε από τον Γάλλο Ζαν Μποροτρά. Με τον συμπατριώτη Μοχάμεντ Σλεμ αγωνίστηκε στο διπλό των ανδρών και έφτασε στον δεύτερο γύρο. Συμμετείχε επίσης στο μεικτό με συμπαίκτρια τη Νόρα Πόλεϊ αλλά έχασαν στο δεύτερο γύρο έχοντας περάσει από τον πρώτο γύρο χωρίς αγώνα. Στο κύπελλο Ντέιβις αγωνίστηκε για την Ινδία το 1921, 1923, 1924 και το 1925 με ρεκόρ 7 νίκες και 4 ήττες. Έφτασε στα ημιτελικά στο γαλλικό πρωτάθλημα το 1925, όπου νίκησε τον Ζακ Μπρουγκνόν και τον Αντρέ Κομπέρ, πριν χάσει από τον Ρενέ Λακόστ, και στα προημιτελικά του Γουίμπλεντον το 1924 και στο διπλό το 1921. Στη Βρετανία ήταν φιναλίστ στο πρωτάθλημα του Σάρεϊ το 1921, του Κεντ το 1921 και του Κουίνς κλαμπ το 1923. Στο Βρετανικό πρωτάθλημα σε κλειστό γήπεδο ήταν πρώτος το 1925. Δημοσίευσε ένα αυτοβιογραφικό βιβλίο με τίτλο Favour for Fools in a Decadent Empire: A Skeletal Autobiography.
Φαρακλό Λακωνίας

Το Φαρακλό είναι ένα χωριό της Λακωνίας. Ανήκει στο δήμο Βοιών και αποτελεί το μοναδικό οικισμό του ομώνυμου δημοτικού διαμερίσματος. Το Φαρακλό διαθέτει με βάση την απογραφή του 2001 97 κατοίκους.

 Το Φαρακλό χτίστηκε από τους Ενετούς το 1479 ή το 1483. Πήρε την ονομασία του από τον αρχηγό τους Φαρακλό. Ο οικισμός αναπτύχθηκε κατά το Μεσαίωνα και γνώρισε ιδιαίτερη άνθιση κατά την περίοδο της Τουρκοκρατίας.Το δέκατο έβδομο αιώνα ήταν μία από τις σημαντικότερες αστικές περιοχές ολόκληρης της Πελοποννήσου. Μετά την επανάσταση του 1821 αποτέλεσε την έδρα του δήμου Μαλέων. Σήμερα διατηρούνται στο Φαρακλό χτίσματα, κυρίως ναοί, τόσο από τη βυζαντινή όσο και από μεταγενέστερες περιόδους. Το 2006 το Φαρακλό βρέθηκε στο επίκεντρο της δημοσιότητας, αφού σε αυτό βρέθηκε στις 23 Σεπτεμβρίου 2006 ή εικόνα της Παναγίας της Βρεφοκρατούσας, που είχε κλαπεί τον προηγούμενο μήνα από τη Μονή Ελώνης Αρκαδίας. Η εικόνα βρέθηκε σε ξύλινο πλαίσιο μέσα στον τοίχο μιας μικρής εκκλησίας στο μοναστήρι της Παντάνασσας, που υπάρχει στο Φαρακλό. Στο σημείο αυτό χτίστηκε ένα χρόνο αργότερα εικονοστάσι με δαπάνες της Ελληνικής Αστυνομίας στο οποίο τοποθετήθηκε πιστό αντίγραφο της εν λόγω εικόνας κατά τη διάρκεια μιας πανηγυρικής τελετής. Εφημερίδα «Τα Βατικά»
Εναλλακτική Τράπεζα Ελβετίας

Η Εναλλακτική Τράπεζα Ελβετίας AG (Alternative Bank Schweiz - ABS) με έδρα στο Όλτεν (Olten) της Ελβετίας, είναι ένα ελβετικό πιστωτικό ίδρυμα με στόχο όχι τη μεγιστοποίηση του κέρδους, αλλά την προώθηση οικολογικών και κοινωνικών έργων. Η ABS εγκρίνει τα δάνεια μόνο εάν ο σκοπός τους εντάσσεται στο πλαίσιο των δεοντολογικών και ηθικών κατευθυντήριων γραμμών της. Παραχωρεί δάνεια και επιχορηγήσεις σε οκτώ τομείς χρηματοδότησης (π. χ. ανανεώσιμες πηγές ενέργειας, βιολογική γεωργία, υγεία & πρόληψη), καθώς και την οικολογική κατασκευή και την ανακαίνιση. Το σήμα κατατεθέν της ABS είναι η διαφάνεια: δημοσιεύει τα ονόματα των δανειοληπτών και τους σκοπούς της πιστώσεως τους.

 Η Εναλλακτική Τράπεζα Ελβετίας AG είναι ενεργή στε τομείς όπως η εξοικονόμηση, η κατάθεση και η χρηματοδότηση. Εκτός από την ιδιότητα της ως χρηματοπιστωτικό ίδρυμα, η ABS είναι ένας κοινωνικο-πολιτικός θεσμός: Στο πλαίσιο των δημοσίων σχέσεων θέλει να ευαισθητοποιήσει τον πληθυσμό στο θέμα της καλύτερης σχέσης με το χρήμα. Εσωτερικά, η ABS ακολουθεί δημοκρατικές πολιτικές, καθώς η συμμετοχή και οι ίσες ευκαιρίες για άνδρες και γυναίκες έχουν υψηλή προτεραιότητα στην αντζέντα της. Έχει υιοθετήσει επίσης ένα σύστημα ποσοστώσεων για το διοικητικό συμβούλιο, σύμφωνα με το οποίο κανένα φύλο δε μπορεί να κατέχει περισσότερο από το 60 % των εδρών. Μέχρι το τέλος του 2014, η ABS εξυπηρετούσε 33.224 πελάτες. Το σύνολο της περιουσίας της ανήλθε σε 1,586 δισ. ελβετικά φράγκα. Στην ABS συμμετέχουν περισσότεροι από 5.000 στους μετόχους. Η Εναλλακτική Τράπεζα Ελβετίας AG ιδρύθηκε στις 29 Οκτωβρίου του 1990 στο Όλτεν από αυτο-διαχειριζόμενες οικολογικές και αναπτυξιοκεντρικές οργανώσεις και σχετικά κινήματα. Οφείλει την ίδρυσή της, μεταξύ άλλων, στις προπαρασκευαστικές εργασίες της Διακήρυξης της Βέρνης (EvB). Το 1997 η ABS άνοιξε το πρώτο της υποκατάστημα στη γαλλόφωνη Ελβετία, στη Λοζάνη ενώ, το 2005, ακολούθησε ένα γραφείο πληροφοριών στην ιταλόφωνη Ελβετία στην Μπελλιντσόνα, το οποίο εν τω μεταξύ έκλεισε πάλι. Το 2010 άνοιξε στη Ζυρίχη ένα συμβουλευτικό γραφείο. Σύμφωνα με την απόφαση της Ελβετικής Εθνικής Τράπεζας, η ABS εισήγαγε τον Οκτώβριο του 2015 τα αρνητικά επιτόκια για ιδιώτες πελάτες και υπήρξε η πρώτη τράπεζα που προέβησε σε μια τέτοια ενέργεια.Η Τράπεζα είναι μέλος της Παγκόσμιας Συμμαχίας για τις Τραπεζικές Εργασίες με Αξίες (Global Alliance for Banking on Values). Ηθικές Επενδύσεις Ινστιτούτο Κοινωνικoύ Banking Ιστοσελίδα της Εναλλακτικής Τράπεζας Ελβετίας AG Πολυμέσα σχετικά με το θέμα Alternative Bank Switzerland στο Wikimedia Commons
Κοντέα

Η Κοντέα είναι κοινότητα της επαρχίας Αμμοχώστου στην Κύπρο. Μετά την τουρκική εισβολή του 1974, το χωριό δεν ελέγχεται από την Κυπριακή Δημοκρατία. Το έδαφος της κοινότητας ανήκει εκ του νόμου (de jure) στην Κυπριακή Δημοκρατία, ενώ εκ των πραγμάτων (de facto) ανήκει στο μη αναγνωρισμένο κράτος της Τουρκικής Δημοκρατίας Βορείου Κύπρου.

 Ο πίνακας που ακολουθεί παρουσιάζει τον πληθυσμό του χωριού σύμφωνα με τις απογραφές πληθυσμού που πραγματοποιήθηκαν στην Κύπρο έως το 1973. Μετά την τουρκική εισβολή του 1974 δεν πραγματοποιήθηκε απογραφή στο χωριό από την Κυπριακή Δημοκρατία, αφού το έδαφος του δεν ελέγχεται από αυτήν. «Kondea». www.prio-cyprus-displacement.net. Αρχειοθετήθηκε από το πρωτότυπο στις 28 Σεπτεμβρίου 2018. Ανακτήθηκε στις 28 Σεπτεμβρίου 2018.
Ιωάννης Αδόλφος του Σλέσβιχ-Χόλσταϊν-Σόντερμπουργκ-Νόρμπουργκ

Ο Ιωάννης Αδόλφος, δανικά Hans Adolf (15 Σεπτεμβρίου 1576 - 21 Φεβρουαρίου 1624) από τον Οίκο του Σλέσβιχ-Χόλσταϊν-Σόντερμπουργκ ήταν δούκας του Σλέσβιχ-Χόλσταϊν-Σόντερμπουργκ-Νόρμπουργκ (1622-24).

 Ήταν ο τέταρτος γιος του Ιωάννη Β΄ του νεότερου, δούκα του Σλέσβιχ-Χόλσταϊν-Σόντερμπουργκ και της Ελισάβετ των Γουέλφων, κόρης του Ερνέστου Γ΄, δούκα του Μπράουνβαϊγκ-Γκρουμπενχάγκεν. Όπως και ο πατέρας του, μετέβη στη Ρώμη για σπουδές (1596-97). Το 1622 διαδέχθηκαν τον Ιωάννη Β΄ τα τέκνα του: ο Αλέξανδρος έλαβε το Σλέσβιχ-Χόλσταϊν-Σόντερμπουργκ, ο Ιωάννης Αδόλφος το Νόρμπουργκ (επί της νήσου Αλς), ο Ιωακείμ Ερνέστος το Πλεν και άλλοι αδελφοί τα υπόλοιπα εδάφη. Αρραβωνιάστηκε τη Μαρία Χέντβιχ, κόρη του Ερνέστου Λουδοβίκου, δούκα της Πομερανίας, αλλά η Μαρία Χέντβιχ απεβίωσε το 1606, ώστε δεν πρόλαβε να τη νυμφευτεί. Απεβίωσε το 1624 σε ηλικία 48 ετών, άγαμος και τον διαδέχθηκε ο επόμενος αδελφός του Φρειδερίκος. Miroslav Marek: House of Oldenburg, offsprings of Johann IΙ herzog von S.H.S.
Κονσταντίν Μπάλσιτς

Ο Κονσταντίν, σερβικά κυριλλικά: Константин Балшић‎ / Konstantin Balšić, (άκμασε από το 1378 – απεβ. το 1402), από τον Οίκο των Μπάλσιτς, ήταν κύριος εδαφών στη βόρεια Αλβανία.

 Ήταν γιος του Τζούρατζ Α΄ κυρίου της Ζέτας (1362–1378) και της συζύγου του, Tεοντόρας Ντεγιανόβιτς (κόρης του δεσπότη Ντέγιαν). Μετά το τέλος τού πατέρα του το 1378, κληρονόμησε ένα μικρό τμήμα γης μεταξύ των ποταμών Μπογιάνα και Ντριν (Δρίνου). Για να επεκτείνει τους δεσμούς στα δυτικά Βαλκάνια, πάντρεψε την αδελφή του Ευδοκία με τον Φλωρεντινό δεσπότη των Ιωαννίνων Ησαύ ντε' Μπουοντελμόντι. Στα τέλη του 1394, ο Κονσταντίν τοποθετήθηκε ως κυβερνήτης της Κρούγια από τους Οθωμανούς και νυμφεύτηκε την πρώην σύζυγο τού Μάρκο Μπαρμπαrίγκο, την Αλβανίδα πριγκίπισσα Ελένα Τόπια, κόρη του Κάρλο Τόπια. Η Ελένα ήταν εξαδέλφη τού Koνσταντίν, καθώς η μητέρα της Ελένα, Βογισλάβα και ο πατέρας του Κονσταντίν, Τζούρατζ Α΄ ήταν αδέλφια. Ο εκ μητρός πάππος της Ελένης και ο εκ πατρός πάππος του Κονσταντίν ήταν ο Μπάλσα Α΄. Στάλθηκε για να γίνει επικεφαλής των Μπάλσιτς ως Οθωμανός προστατευόμενος και προφανώς απέτυχε, χάνοντας το προπύργιο του Ντάγκνουμ, από τον εξάδελφό του Τζούρατζ Β΄, το 1395.Ο Κονσταντίν ήταν πολύ πιστός στον σουλτάνο Βαγιαζήτ Α΄. Στις 17 Μαΐου 1395 πολέμησε στη μάχη του Ροβίνε και έγινε μάρτυρας του θανάτου ορισμένων Σέρβων ευγενών, αλλά κατάφερε να επιβιώσει ο ίδιος. Μεταξύ αυτών που σκοτώθηκαν ήταν ο εξάδελφός του Kονσταντίν Ντεγιανόβιτς, από τον οποίο ονομάστηκε, και ο βασιλιάς Mάρκο Μρνγιαβτσέβις. Σε ένα βενετικό έγγραφο που χρονολογείται στις 8 Αυγούστου 1401, αναφέρεται ως «Κονσταντίν, κύριος της Σερβίας, στην επικράτεια γύρω από την επικράτειά μας του Δυρραχίου» (Constantini domini Servie, teritorii, quod est circa teritorium nostrum Durachii). Το 1402, εκτελέστηκε στο Δυρράχιο για άγνωστους λόγους, αλλά γενικά πιστεύεται, ότι η απουσία του στη μάχη της Άγκυρας είχε κάποια σχέση με αυτό. Μετά το τέλος του Κονσταντίν, η σύζυγός του Ελένα και ο γιος τους Στέφαν πήγαν πρώτα στους Βενετούς και μετά έζησαν με την αδελφή της Μαρία. Δεδομένου ότι η Μαρία ήταν παντρεμένη με τον Φίλιπ Μαραμόντε, οι Βενετοί και οι Ραγκούζιοι συχνά ανέφεραν τον Στέφαν Μπάλσιτς ως "Στέφαν Μαραμόντε". Το 1920 ο Γιουγκοσλάβος ιστορικός Mίλαν Σουφλάυ δημοσίευσε, με το ψευδώνυμο Alba Limi, ένα ιστορικό μυθιστόρημα για τον Koνσταντίν Μπάλσιτς. Νυμφεύτηκε το 1394 την εξαδέλφη του Ελένα Τόπια, κόρη του Κάρλο πρίγκιπα της Αλβανίας και είχε τέκνο: Στέφαν Μαραμόντε άκμ. 1419-40, ευγενής της Ζέτα.
Σιρίλ Τερεώ

Ο Σιρίλ Τερεώ, (Cyril Théréau ), (γεννημένος στις 24 Απριλίου 1983 στο Πριβά της Γαλλίας), είναι Γάλλος ποδοσφαιριστής, ο οποίος αγωνίζεται για λογαριασμό της ιταλικής Φιορεντίνα, ως επιθετικός.

 Προτού ενταχθεί στην ΡΣΚ Άντερλεχτ, ο Τερώ αγωνίστηκε με τις ΟΣ Ορλεάν και Ανζέ ΣΚΟ στη Γαλλία, τη Σπορτίνγκ Σαρλερουά στο Βέλγιο και τη Στεάουα Βουκουρεστίου στη Ρουμανία. Ο Τερεώ πραγματοποίησε το μεγάλο βήμα στην καριέρα του το καλοκαίρι του 2006. Τον Ιούνιο, του ιδίου έτους, αγωνιζόταν ακόμη στην 3η Κατηγορία της Γαλλίας, ενώ τον Σεπτέμβριο του 2006 χρησιμοποιήθηκε ως αλλαγή σε αναμέτρηση για το Τσάμπιονς Λιγκ. Αποκτήθηκε από τη Στεάουα Βουκουρεστίου κατόπιν σχετικής εισήγησης του προπονητή της ομάδας, ο οποίος τον είδε να αγωνίζεται απέναντι στη Σταντάρ Λιέγης και τον βρήκε ως μια καλή λύση στη θέση του τραυματία Βίκτορας Γιάκομπ. Κατάφερε να πετύχει το πρώτο του hat-trick με τη Στεάουα σε αναμέτρηση της ομάδας απέναντι στην ΦΚ Νασιονάλ για την Α΄ Κατηγορία Ρουμανίας, στις 12 Νοεμβρίου 2006. Ο Τερεώ θεωρούνταν, μαζί με τον Βαλνετίν Μπαντέα, ως η καλύτερη μεταγραφή για τη σεζόν 2006-07, καταφέρνοντας σε σύντομο διάστημα να γίνει εξαιρετικά δημοφιλής στο κοινό της ομάδας. Στις 26 Ιουνίου, υπέγραψε τετραετές συμβόλαιο με την πρωταθλήτρια Βελγίου εκείνης της σεζόν, ΡΣΚ Άντερλεχτ, με το κ΄σοτος της μεταγραφής του να φτάνει τα 3 εκατομμύρια ευρώ. Πέτυχε ένα hat-trick απέναντι στην Λόκερεν στις 10 Μαρτίου 2010. Η Σαρελρουά πήρε την εντός έδρα νίκη με σκορ 4-1. Στις 24 Αυγούστου 2010, αποκτήθηκε από την ιταλική Κιέβο Βερόνα, η οποία αγωνίζεται στη Σέριε Α. Ο Τερεώ είναι εξαιρετικά ικανός επιθετικός, ο οποίος μπορεί να πετύχει τέρμα σχεδόν από κάθε θέση. Έτυχε αναγνώρισης στο Βέλγιο όταν και κατάφερε να πετύχει τέρμα έπειτα από ατομική του προσπάθεια η οποία ξεκίνησε από τον χώρο της μεσαίας γραμμής του γηπέδου. Αν και είναι πολύ ψηλός, έχει πολύ καλές ικανότητες στο σουτ, ενώ έχει εξίσου καλή τεχνική κατάρτιση. Επίσημη ιστοσελίδα του Σιρίλ Τερεώ Fan Club του Σιρίλ Τερεώ Σιρίλ Τερεώ @ Romaniansoccer.ro (Αγγλικά) Σιρίλ Τερεώ @ UEFA.com (Αγγλικά) Guardian Football Αρχειοθετήθηκε 2015-02-17 στο Wayback Machine.